Document ID: 32013R0197

IZVEDBENA UREDBA KOMISIJE (EU) št. 197/2013
z dne 7. marca 2013
o spremembi Izvedbene uredbe (EU) št. 80/2012 o seznamu bioloških ali kemičnih snovi iz člena 53(1)(b) Uredbe Sveta (ES) št. 1186/2009 o sistemu oprostitev carin v Skupnosti
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1186/2009 z dne 16. novembra 2009 o sistemu oprostitev carin v Skupnosti (1) in zlasti člena 53(1)(b) Uredbe,
ob upoštevanju naslednjega:
(1)
Izvedbena uredba Komisije (EU) št. 80/2012 (2) določa seznam bioloških ali kemičnih snovi iz člena 53(1)(b) Uredbe (ES) št. 1186/2009.
(2)
Izvedbeno uredbo (EU) št. 80/2012 bi bilo treba spremeniti, da se v seznam vključi dve snovi, za kateri na carinskem območju Unije trenutno ni enakovredne proizvodnje.
(3)
Poleg tega v seznamu ni več treba navajati snovi, ki je trenutno navedena v Prilogi 3 iz tretjega dela Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (3) glede farmacevtskih snovi, ki so proste dajatev.
(4)
Izvedbeno uredbo (EU) št. 80/2012 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Izvedbeni uredbi (EU) št. 80/2012 se spremeni v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. marca 2013

Labels: 3
1